da en de da sv sv nn da da en sv de de da en en sv sv nn da da en sv de sv da da da da sv da da de da da da da da eo da da de de
Smedekurser.dk - Undervisning og kurser i smedning
- Smed mens jernet er varmt
Smedekurser.dk tilbyder lærerige smedekurser midt i Hobro by. Smedjen drives af Søren Hammer, som arbejder som kunstsmed, eller essesmed om man vil. Et kursus i smedning er det perfekte sted at starte, hvis man som begynder vil prøve kræfter med smedefaget. Nedenunder kan du læse om de forskellige kurser og arrangementer som afholdes i Sørens smedje.
Søren har i 2022 vundet førstepladsen i åben klasse ved Dansk Kunstsmedeforenings mesterskab og 3. plads til Nordisk Smedemesterskab på Island.
Er du interesseret i at booke et smedekursus, måske som en del af teambuilding, polterabend eller en anderledes lærerig dag med vennerne, så tag endelig kontakt!
Følg Smedekurser.dk på Facebook!
Et 1-dags smedekursus er et 8 timers smedekursus for 6 deltagere. Kurset henvender sig til let øvede smede og komplet nybegyndere. Instruktøren starter dagen med en introduktion til smedjen og fremlægger en håndfuld smedeprojekter som deltagerne kan arbejde med i løbet af kurset. Det er muligt at arbejde med egne smedeprojekter, alt efter projektets art og sværhedsgrad. Hvis der er stemning for det kan instruktøren gennemgå et projekt skridt for skridt, for nogle af deltagerne, inden de selv svinger hammeren.
I løbet af dagen vil den enkelte deltager modtage kyndig vejledning og hjælp til at lære de forskellige smedeteknikker. Vi giver os god tid og holder pauser i løbet af dagen efter behov – Vi stræber efter 8 lærerige og arbejdsomme timer, hvor den enkelte deltager sætter sit eget tempo.
Tilmeld dig et kursus!
Åben Smedje er ikke et smedekursus, men et hyggeligt initiativ, hvor det muligt at komme i smedjen og arbejde med dine egne projekter.
Når der er Åben Smedje åbnes der også for nysgerrige tilskuere og andet godtfolk som har lyst til at se hvordan en kunstsmed arbejder og høre mere om smedningens verden og de kurser der tilbydes.
Åben Smedje finder typisk sted på en onsdag hvor der lægges op til afslappet og social smedning, med instruktør tilgængelig med råd og vejledning alle aftener.
Læs mere om Åben Smedje
Tema kurser er dedikeret til et bestemt tema og afvikles over 2 dage. Temaet kan være økser, knive, bålgrej, værktøj eller andet, som kræver mere tid for at gå i dybden med emnet. Disse kurser vil typisk finde sted i forbindelse med ferier og helligdage.
Kurserne kan både henvende sig til begyndere og øvede smede, alt efter tema. Dette vil fremgå under tilmelding til det enkelte kursus.
Der smedes i 8 timer begge dage.